
Návrh VZN vyvesený na úradnej tabuli, webe obce a CUETe dňa: 25.11.2021


VZN vyvesené na úradnej tabuli v obci Jaslovské Bohunice dňa: 15.12.2021

VZN zvesené z úradnej tabule obce dňa: 3.1.2022

VZN nadobúda platnosť: 13.12.2021

VZN nadobúda účinnosť dňa: 1.1.2022





Obecné zastupiteľstvo obce Jaslovské Bohunice na základe samostatnej pôsobnosti podľa článku 67 a článku 68   
 Ústavy Slovenskej republiky a podľa § 4 ods. 1 a ods. 3 písm. h) a § 6 ods. 1 zákona č. 369/1990 Zb.  
 o obecnom zriadení v znení neskorších predpisov a podľa § 6 ods. 12, písm. b) až g) zákona č. 596/2003 Z.z.   
 o štátnej správe v školstve a školskej samospráve v znení neskorších predpisov, zákona č. 564/2004 Z.z.   
 o rozpočtovom určení výnosu dane z príjmov územnej samospráve a o z mene a doplnení niektorých zákonov v znení neskorších predpisov a nariadenia vlády SR č. 668/2004 Z.z. o rozdeľovaní výnosu dane z príjmov územnej samospráve v znení neskorších predpisov, vydáva toto všeobecne záväzné nariadenie na rok 2022

**VŠEOBECNE ZÁVÄZNÉ NARIADENIE č. 140**

**o určení výšky dotácie na prevádzku a mzdy na žiaka Základnej umeleckej školy Jaslovské Bohunice a dieťa materskej školy a školských zariadení so sídlom na území obce Jaslovské Bohunice na rok 2022 a záujmové vzdelávanie detí s trvalým pobytom v obci Jaslovské Bohunice, ktoré navštevujú centrá voľného času mimo územie obce**

**Čl. 1**

**Predmet úpravy**

Všeobecne záväzné nariadenie obce (ďalej len VZN) určuje :

1. Výšku a účel použitia dotácie na prevádzku a  
 mzdy na žiaka1) základnej umeleckej školy, dieťa   
 materskej školy a dieťa školského zariadenia so   
 sídlom na území obce Jaslovské Bohunice, ktorých   
 zriaďovateľom je obec Jaslovské Bohunice.2)

2. Výšku dotácie na záujmové vzdelávanie detí s trva-  
 lým pobytom v obci Jaslovské Bohunice, ktoré nav-  
 števujú centrum voľného času mimo územia obce   
 Jaslovské Bohunice.

**Čl. 2**

**Príjemca dotácie**

Príjemcom dotácie podľa tohto nariadenia je :

1. Základná umelecká škola Jaslovské Bohunice (ďa-lej len ZUŠ).

2. Školské zariadenia pri Základnej škole s materskou   
 školou Jaslovské Bohunice (ďalej len ZŠ s MŠ) :

- Materská škola (ďalej len MŠ)

- Školský klub detí

- Školská jedáleň pri ZŠ

- Školská jedáleň pri MŠ.

3. Príjemcom dotácie podľa tohto VZN je aj iná obec,   
 na území ktorej je centrum voľného času (ďalej len   
 CVČ) zriadené a ktorá požiada o dotáciu na záuj-  
 mové vzdelávanie detí s trvalým pobytom na území   
 obce Jaslovské Bohunice v CVČ zriadenom na svo-  
 jom území.

**Čl. 3**

**Výška a účel dotácie**

1. Výška dotácie na príslušný kalendárny rok je prílo-  
 hou č.1 tohto VZN a pre príjemcov uvedených v čl.   
 2, ods. 1 a 2 VZN sa určuje v závislosti od počtu   
 žiakov ZUŠ, detí MŠ a detí školského zariadenia   
 vykázaných v štatistickom výkaze Škôl MŠVVŠ SR  
 40-01 k 15.9. predchádzajúceho kalendárneho roka.

Za správnosť údajov uvedených vo výkaze zodpo-  
 vedá štatutárny zástupca ZUŠ alebo ZŠ s MŠ.

2. Výška finančných prostriedkov na rok 2022 pre žia-  
 dateľa podľa čl. 2, ods. 3 závisí od počtu prijatých   
 rozhodnutí v konkrétnom CVČ, ktoré žiadateľ pred-  
 loží obci Jaslovské Bohunice.

3. Prijímateľ dotácie podľa čl. 2 je oprávnený použiť   
 dotáciu len na úhradu osobných a prevádzkových   
 nákladov ZUŠ, MŠ a školských zariadení so sídlom   
 na území obce Jaslovské Bohunice a CVČ mimo   
 územia obce Jaslovské Bohunice, pričom musí za-  
 bezpečiť hospodárnosť, efektívnosť, účelnosť   
 a účinnosť jej použitia.

4. V prípade, že dotácia nebude vyčerpaná do 31.12.   
 príslušného kalendárneho roka, je prijímateľ dotácie   
 povinný nevyčerpanú časť dotácie vrátiť späť na   
 účet obce do 31.12. príslušného kalendárneho roka.

**Čl. 4**

**Termín a spôsob poskytovania dotácie**

1. Obec poskytne príjemcovi podľa čl. 2, ods. 1 a 2   
    dotáciu mesačne (vo výške jednej dvanástiny z do-  
    tácie na príslušný kalendárny rok ) do 28. dňa prís-

lušného kalendárneho mesiaca.

1. V prípade zmeny výšky dotácie na žiaka v priebehu   
    kalendárneho roka sa navýšenie, resp. zníženie do-   
    tácie zo strany zriaďovateľa vysporiada v najbliž-  
    šej mesačnej platbe po schválení zmeny celoročnej   
    výšky dotácie na žiaka Obecným zastupiteľstvom.
2. Podmienky poskytnutia dotácie žiadateľovi podľa   
    čl. 2, ods. 3 budú upravené v zmluve o spolupráci   
    uzatvorenej medzi obcou Jaslovské Bohunice a žia-  
    dateľom.

**Čl. 5**

**Záverečné ustanovenia**

1. Na ustanovenia súvisiace s určením výšky dotácie   
 na prevádzku a mzdy na žiaka ZUŠ, dieťa MŠ a die-

ťa školského zariadenia so sídlom na území obce   
 Jaslovské Bohunice a záujmové vzdelávanie detí   
 s trvalým pobytom v obci Jaslovské Bohunice, ktoré   
 navštevujú centrá voľného času mimo územia obce   
 neupravené týmto VZN, sa vzťahujú príslušné   
 právne predpisy.3)

2. Na tomto VZN sa uznieslo Obecné zastupiteľstvo   
 obce Jaslovské Bohunice dňa 13.12.2021 uznesením   
 č. 747/VIII.  
3. Toto VZN nadobúda platnosť dňom schválenia a   
 a účinnosť dňom 1.1.2022.

4. Zmeny a doplnky tohto VZN schvaľuje Obecné   
 zastupiteľstvo obce Jaslovské Bohunice.

Božena Krajčovičová

starostka

Toto VZN obce Jaslovské Bohunice č.140 o určení výšky dotácie na prevádzku a mzdy na žiaka Základnej umeleckej školy Jaslovské Bohunice a dieťa materskej školy a školských zariadení so sídlom na území obce Jaslovské Bohunice na rok 2022 a záujmové vzdelávanie detí s trvalým pobytom v obci Jaslovské Bohunice, ktoré navštevujú centrá voľného času mimo územie obce bolo vyvesené na úradnej tabuli od 15.12.2021 do 3.1.2022 a zverejnené na internetovej stránke obce od 15.12.2021 – neboli voči nemu vznesené žiadne pripomienky.

Jaslovské Bohunice 3.1.2022

Božena Krajčovičová

starostka obce

-------------------------------------------------------------------------------------------------------------------------------------------------------

1) ust. § 6 ods. 12 písm. d)zákona č. 596/2003 Z.z. o štátnej správe v školstve a školskej samospráve a o zmene   
 a doplnení niektorých zákonov v znení neskorších predpisov

2) § 15 zákona č. 596/2003 v znení neskorších predpisov

3) napr. ust. § 31 zákona č. 523/2004 Z.z. zákona o rozpočtových pravidlách verejnej správy a o zmene   
 a doplnení niektorých predpisov v znení neskorších predpisov

**Príloha č.1**

**VZN č. 140 o určení výšky dotácie na prevádzku a mzdy na žiaka Základnej umeleckej školy Jaslovské Bohunice a dieťa materskej školy a školských zariadení so sídlom na území obce Jaslovské Bohunice na rok 2022 a záujmové vzdelávanie detí s trvalým pobytom v obci Jaslovské Bohunice, ktoré navštevujú centrá voľného času mimo územia obce**

Dotácia na rok 2022 na prevádzku a mzdy na žiaka základnej umeleckej školy a dieťa materskej školy a školských zariadení v zriaďovateľskej pôsobnosti obce Jaslovské Bohunicea záujmové vzdelávanie detí s trvalým pobytom v obci Jaslovské Bohunice, ktoré navštevujú centrá voľného času mimo územie obce :

|  |  |
| --- | --- |
| **Kategória školy a školského zariadenia** | **Výška dotácie na dieťa, žiaka, stravníka v € na rok 2022** |
| Základná umelecká škola Jaslovské Bohunice  - individuálna forma vyučovania  - skupinová forma vyučovania | 1 200,00  971,92 |
| Materská škola Jaslovské Bohunice | 2 854,00 |
| Školská jedáleň pri MŠ | 449,00 |
| Školský klub pri ZŠ | 560,00 |
| Školská jedáleň pri ZŠ | 300,00 |
| Centrá voľného času mimo územia obce Jaslovské Bohunice | 70,00 |